google/wiki40b huggingface dataset:
Æs

Æs er en masseenhet, det vil si en måleenhet for vekt. Den ble brukt i Norge i perioden 1687 til 1875.
Det gikk 16 æs på en ort, og 4 ort på en kvintin, dermed tilsvarer 1 æs ca. 1/16 gram. 1 æs kunne videre deles inn i 16 gran. 8192 æs tilsvarte dermed ett handelspund og ett sølvvektspund. Det var få som hadde bruk for en så liten enhet.
Den norrøne ordet æs betød «sømhull, snørehull i kanten av noe».
Tuluj

Tuluj Khan (født 1190, død 1232) var en sønn av Djengis Khan. Ved farens død arvet han selve Mongolia, mens de nyerobrede områdene tilfalt hans brødre.
Blant Tulujs sønner var Möngke Khan, Kublai-khan og Hülegü. Tuluj ble stamfar til de mongolske herskerne i Kina, som dannet Yuan-dynastiet.
Trubbel

«Trubbel» er en svensk vise skrevet av Olle Adolphson og første gang spilt inn i Europafilms studio i Stockholm med Adolphson og Hans Wahlgrens orkester 16. mars 1961. Den ble utgitt på EP-platen Visor tryckta i år. Visen er også utgitt på liveinnspillingen En stol på Tegnér fra 1962. «Trubbel» er formodentlig mest kjent i Monica Zetterlunds versjon på LP-platen Monica Monica (Odeon 4E 062-34337) fra 1971.
Visen handler om et par som har levd lykkelig inntil det visersseg at den ene parten har vært utro. Derpå følger en krangel, hvor det imidlertid blir oppdaget at den utro i sin tur har blitt lurt og overgitt. Fortelleren søker opp den som partneren har vært utro med for å gi igjen, men går så smått om sen derfra med uforrettet ærend.
Visen var opprinnelig fortsettelsen på historien i en annen av Adolphsons viser, «Balladen om Adam och Vera, eller hur man snuvar en fattig flicka från Söder». I den har overklasseunggutten Adam, «en ung löytnant i flygarkåren, rik som själva fan» en kort affære med «hyggliga Victoria» fra Södermalm, men overgir henne.
I «Trubbel» får vi samme hendelse «sedd från Söder», som Adolphson skriver i sin presentasjon på innspillingen på En stol på Tegnér. Da affæren er over og Victoria har tatt «en ljusblå spårvagn och for bort, tillbaka upp til backarna på Söder» kommer altså konfrontasjonen mellom henne og den opprinnelige partneren – fortelleren i «Trubbel».
I denne konteksten har visen – på toppen av relasjonsdramaet – et tydelig sosialt aspekt, hvor fortelleren, söderkisen fra den proletære delen av Stockholm blir forvirret av den overlegne rivalen med såvel ord som konjakk og sigarer. Klasseskillet blir også antydet på flere steder i teksten. Fortelleren blir «grundtligt jämförd med din fina vän» og får spydigheter for sin mangel på penger (i teksten kalt sekiner).
Mens «Balladen om Adam och Vera» inneholder mange detaljer som forankrer den i en viss tid og i en viss by (Stockholm) er teksten i «Trubbel» mer almengyldig. Det er sikkert én av grunnene til at den har blitt så kjent og likt. Selv om fortelleren opprinnelig er en mann, pleier kvinnelige sangere å tilpasse teksten gjennom å bytte ut noen «han» med «hun» og noen typisk mannlige klesplagg med kvinnelige.
Andre som har spilt inn visen på plate er Tommy Körberg, Freddie Wadling og Håkan Hellström.

Norsk versjon

André Bjerke har skrevet en norsk tekst. På norsk bærer den tittelen «Trøbbel». Sangen ble utgitt av Kirsti Sparboe på singlen Polydor 2052 124 i 1975. Produsent var Benny Borg.
Kamphaeng Phet

Kamphaeng Phet (กำแพงเพชร) er provinshovedstaden i provinsen Kamphaeng Phet i det nordlige Thailand. Befolkningen anslås (2005) til 58 800.
Kamphaeng Phet ligger ca. 360 km nordvest for Bangkok ved Ping-elven, nær et område med olje- og naturgassforekomster. Byen ble grunnlagt i 1347 av kong Liu Thai (1347–1368) som sørlig forpost for kongedømmet Sukhothai. Den var i mange århundrer en viktig garnisonsby.
Vrimmel

Medvirkende

(Ufullført)
Malstrøm (TV-serie)

Handling

Den engelske kvinnen Catherine Durrell får uventet en stor arv fra en helt ukjent mann som viser seg å være en norsk industrieier. Hun reiser til Ålesund for å finne ut mer og får blant annet vite at hun har arvet to hus. Det ene huset ligger på en liten isolert øy litt unna fastlandet, og det andre på fastlandet. Fra huset på fastlandet, kan man se over til huset på øya. Derfra ser hun merkelige ting. Catherine ror derfor over for å undersøkt huset. Hun finner ingen der, men legger merke til flere ting som ikke stemmer.
Wiener Stadthalle

Om arenaen

Wiener Stadthalle består av seks saler som kan operere uavhengig av hverandre eller kobles sammen til én stor sal. Komplekset har en totalkapasitet på litt over 16 000 publikummere. Grunnsteinen ble lagt ned i 1953, og byggearbeidet tok til i mars 1954. Den første salen ble åpnet i 1957, og hele komplekset sto ferdig i 1958. Siden har Wiener Stadthalle blitt bygget ut tre ganger, senest i 2006. Eurovision Song Contest 2015 ble arrangert i arenaen.
Sutherland-Hodgmans algoritme

Sutherland–Hodgmans algoritme brukes for å klippe polygoner. Den virker ved å utvide hver av kantene i det konvekse klippepolygonet etter tur, og så velge kun de knutepunktene fra polygonet som befinner seg i det synlige området.

Beskrivelse

Algoritmen starter med en liste over alle knutepunktene i polygonet. Deretter velges en kant i klippepolygonet som utvides uendelig i begge retninger, før polygonet løpes gjennom. Knutepunktene fra polygonet settes direkte inn i en ny liste hvis de befinner seg på den synlige siden av den uendelig lange kanten. Hvis et knutepunkt befinner seg på utsiden, settes det inn et nytt punkt i krysningspunktet mellom den uendelige linjen og dette punktets linje. Dette nye punktet legges så inn i listen.
Denne prosessen blir utført for hver kant i klippepolygonet, og hver gang brukes den listen som ble laget ved forrige iterasjon. Når alle sidene i klippepolygonet har blitt prosessert, får man den endelige listen med knutepunkter, som nå definerer et polygon helt innenfor det synlige området. Merk at hvis polygonet er konkavt i området utenfor klippepolygonet, kan det hende det nye polygonet får en eller flere overlappende kanter. Dette er akseptabelt til rendering, men ikke i tilfeller hvor polygonet skal brukes til å generere skygger.
Weiler–Athertons algoritme unngår dette ved å returnere et sett med oppdelte polygoner, men er mer komplisert, og krever mer prosesseringskraft. Derfor foretrekkes Sutherland–Hodgman i mange renderingsapplikasjoner. Sutherland–Hodgman kan også utvides til 3D ved å bruke plan istedenfor kanter.

Pseudokode

Gitt en liste med kanter i et klippepolygon, og en liste med kanter i et polygon vi ønsker å klippe, kjøres følgende prosedyre mot klippepolygonet.

  List outputList = subjectPolygon;
  for (Edge clipEdge in clipPolygon) do
     List inputList = outputList;
     outputList.clear();
     Point S = inputList.last;
     for (Point E in inputList) do
        if (E inside clipEdge) then
           if (S not inside clipEdge) then
              outputList.add(ComputeIntersection(S,E,clipEdge));
           end if
           outputList.add(E);
        else if (S inside clipEdge) then
           outputList.add(ComputeIntersection(S,E,clipEdge));
        end if
        S = E;
     done
  done
Knutepunktene i det klippede polygonet finnes i outputList. Merk at et punkt defineres som på innsiden av en kant hvis det ligger på samme side av kanten som resten av polygonet. Hvis knutepunktene i klippepolygonet er angitt i retning med klokken, vil dette bli det samme som å sjekke om punktet ligger til venstre for linjen (venstre betyr innenfor, høyre betyr utenfor), og kan regnes ut enkelt ved å bruke kryssproduktet.
ComputeIntersection er en enkel funksjon som returnerer krysningspunktet mellom en linje og en uendelig lang kant. Den er ikke tatt med her for ryddighetens skyld. Merk at funksjonen kun kjøres hvis et krysningspunkt finnes, og vi kan derfor se på begge linjene som uendelig lange.
Ratos

Historikk

Brødrene Ragnar og Torsten Söderberg grunnla Ratos i 1934 som et forvaltningsselskap for familiens voksende forretningsvirksomhet. Familien var da eiere av selskapet Söderberg & Haak AB. Ratos ble etter hvert et blandet investeringsselskap med betydelige aksjeposter i selskaper som Stora Kopparberg, Gränges og Esselte samt en heleid stålhandelsvirksomhet.
I 1979 ble Ratos stålvirksomhet solgt, som da gikk under navnet Tibnor, til det statlige SSAB, som et ledd i omstruktureringen av den kriserammede stålindustrien. Selskapet ekspanderte deretter i nye bransjer; det kjøpte blant annet et større antall transportselskaper, hotellkjeden Scandic Hotels samt VVS-kjeden Dahl International. I denne perioden var Sven Söderberg (1928–2004) selskapets direktør.
I 1992 ble Ratos rammet av finanskrisens virkninger og lønnsomheten sank. Urban Jansson ble utnevnt til ny direktør og datterselskapene ble enten børsnotert eller solgt. Siden Arne Karlsson tiltrådte som direktør i 1999 ble Ratos omdannet på nytt til et private equity-selskapet. Karlssons tidligere arbeidsgiver Atle Industri ble kjøpt opp og aksjepostene i de børsnoterte selskapene solgt.
I 2012 tok Susanna Campbell over som direktør etter Arne Karlsson. Karlsson etterfulgte i sin tur Olof Stenhammar som styreformann.
Sandnessjøen kirke

Før 1768

Kirken på Sandnes er omtalt i Håkon Håkonsons saga der fortelles det at Jon Silke og Guttorm i Bjarkøy høsten 1239 hadde søkt tilflukt i kirken og ble drept da de kom ut. Denne kirken var trolig av det tre fordi sagaen forteller at den kunne brennes, og trolig en stavkirke i likhet med andre trekirker på den tiden. Kirken ble ikke brent i 1239 fordi Jon og Guttorm kom ut frivillig. Av sagaen fremgår også at kirken hadde to dører, en hoveddør i skipet og en sidedør i «sanghuset» (koret). I Trondhjems reformats 1589 nevnes Sandnes som kapellsogn til Alstahaug med gudstjeneste hver syvende søndag. I 1644 ble det reiste en ny kirke eller den eksisterende ble omfattende reparert (kildene er ikke entydige). Trolig var det en korskirke i laftet tømmer med våpenhus i vestenden og sponkledd tak. I 1719 gikk Sandnes kapell sammen med andre kirker på Helgeland over til «missionskollegiet» og innredningen ble forbedret i løpet av århundret. I 1767 ble innbyggerne i Leirfjorden knyttet til Sandnes kapell. I 1768 ble det bygget ny kirke og tømmeret ble solgt til en privatperson, mens altertavle og ornamenter ble flyttet til den nye kirken.

1768–1882

I 1768 ble kirkestedet flyttet til Stamnes gård som skal ha vært mer beleilig for menigheten. Det kan også ha vært en handelsmann som påvirket biskopen til å flytte kirken til sted som var mer beleilig for handelsvirksomheten. Presten klaget over at kirken var for stor og lå for langt fra folk. Det nye kirkestedet skal også ha vært mer utsatt for vær og vind. Nytt navn ble da Stamnes kirke. Fra mai 1767 arbeidet 16 mann med å reise kirken på Stamnes. Almuen bidro med litt pliktarbeid. I 1768 arbeidet 12 mann, og i 1769 arbeidet 5 mann med ferdigstilling av bygget. Biskop Gunerus innviet kirken våren 1770. Det var en korskirke i treverk, vel 30 alen i begge retninger (fra kordøren til våpenhuset, og mellom korsarmenes ender). Mellom østre og vestre kors var det 13 alen og mellom sørlige og nordlige 10 alen. Sakristiet var et tilbygg til koret og 5 ganger 6 alen. Våpenhuset var et tilbygg på 4 ganger 5 alen. Koret var adskilt fra skipet med et «piller-verk». Kirken hvilte på en grunnmur av stein og var bordkledd utvendig. Midt på hadde den et tårn med spir og vindpil av jern. Takket var dekket av rød pannestein og veggene var rødmalt (malingen var laget av brunrød farge tilsatt tran). Altertavlen var fra 1707 og hadde blitt forært av Peter Angell (onkel av Thomas Angell og svoger av Petter Dass). Kirken ble 8. januar 1775 truffet av lynet og brant ned til grunnen, og gjennoppbygget i 1778. Den ble senere beskrevet som en lys og romslig korskirke oppført i laftet tømmer.
Blücher-ordenen

Klasser

Dekorasjonen kom i seks klasser: medaljegraden, som var delt i tre klasser (bronse, sølv og gull), og korsgraden, som var delt opp på samme måte.
Yi (Jinzhou)

Yi (kinesisk: 义县; pinyin: Yì Xiàn) er et fylke i provinsen Liaoning i Folkerepublikken Kina. Det er del av byprefekturet Jinzhou.
Befolkningen var på 444 625 innbyggere i 1999.

Kulturminner

I dette fylket ligger kulturminnene Fengguotempelet og Wanfotanggrottene.
Feldkirchen in Kärnten

Feldkirchen in Kärnten er en by i Kärnten sørøst i Østerrike. Byen har omtrent 14 000 innbyggere, er 77,43 km² og ligger 554 meter over havet. Byen ligger helt sør i distriktet Feldkirchen.
Storgata (Oslo)

Oppgradering i 2019 og 2010

I desember 2016 la Plan- og bygningsetaten fram en plan for oppgradering av hele Storgata, med vekt på å forbedre framkommeligheten for buss, trikk og gående, ved å ruste opp gategulvet og skape plasser. I mai 2018 vedtok bystyret oppgraderingen, som må gjennomføres for å kunne ta i bruk nye trikker som er bestilt.
MS «Rio de Janeiro»

Angrepet på Norge

9 000 tonneren «Rio de Janeiro» tilhørte 1. Seetransportstaffel og var rekvirert av Wehrmacht 7. mars 1940. Planen var at skipet skulle ankomme Bergen rett etter at byen var blitt erobret av tyskerne. Skipet hadde en besetning på 50 mann og 313 soldater som var fordelt på luftvernpersonell, infanteri- og pionersoldater, post og telegrafpersonell og et par mann tilhørende Propagandastaffel. I tillegg var det diverse stabspersonell fra 69. Infanteridivisjon. Totalt var det 380 mann ombord på skipet. Skipet var lastet med seks 20 mm Flak 38 kanoner, fire 105 mm luftvernkanoner, 73 hester, 71 kjøretøyer og 292 tonn med proviant, dyrefôr, drivstoff og ammunisjon.

Senkingen av skipet

Skipet hadde avgang fra Stettin 6. april 1940 klokken 03.00. Klokken 11.15 to dager senere, i posisjon utenfor Lillesand, ble en ubåt i overflatestilling oppdaget. Den ble regnet som tysk, men viste seg å være under engelsk kommando. Den hadde 85 A skrevet på tårnet. Ubåten signaliserte at skipet skulle stanse, noe som ble etterfulgt. Det ble beordret at skipets papirer skulle transporteres over til ubåten. Ordre blir gitt om å overgi skipet eller det vil bli senket, men ordren ble ikke etterkommet. Flere norske båter kom til. Omtrent klokken 11.45 torpederte «Orzel» skipet. Torpedoen gikk inn i kullbunkeren uten å eksplodere. Skipet tok inn vann og fikk slagside, og mannskapet og soldatene begynte å hoppe i sjøen.
Omtrent kl 12.00 kom det norske marineflyet F.332 og sirklet rundt skipet, ubåten dykket umiddelbart. Klokken 12.50 avfyrte ubåten enda en torpedo, denne gang i neddykket tilstand. Torpedoen traff ammunisjonslageret og skipet ble delt i to av den kraftige eksplosjonen. Norske båter kom til og reddet overlevende opp fra sjøen. Blant de norske båtene var fraktefartøyet MK «Lindebø» og kystruteskipet DS «Lyngdal».
Rundt klokken 14.00 ble de fleste overlevende satt i land i Lillesand. Omtrent 180 mann ble reddet, mens rundt 200 omkom. I Lillesand ble de reddede mottatt av politifullmektig Nils Onsrud og hans to konstabler. De overlevende fortalte at de kom fra et fredelig handelsskip, men Onsrud fattet raskt mistanke da de fleste var i uniform og det ble kjent at det var hester ombord, og at målet for skipets seiling var Bergen. Onsrud varslet den sjømilitære sambandstasjonen i Kristiansand, general Liljedahl i hæren, samt Justisdepartementets politikontor, uten at noen av disse instansene iverksatte konkrete tiltak.

Vrakfunn

I 2015 ble vraket lokalisert på 135 meters dyp utenfor Lillesand.
Barneball

Barneball er et musikkalbum med barnesanger og regler fra Vestfold som ble gjort av Tone Krohn og Ellen Lohne, utgitt i 1995. Dette er duoens første og hittil siste plate, men de har utgitt plater hver for seg.
Slaget ved Ayn Jalut

Partene

Slaget sto mellom de egyptiske mamelukkene ledet av deres sultan Saif ad-Din Qutuz og en styrke fra det mongolske Ilkhanatet ledet av den kristne tyrkiske mongolkommandanten Kitbuqa Noyan, som selv døde i slaget. Fra sistnevnte var det også styrker fra de beseirede rikene Georgia og det armenske kongedømmet Kilikia. Hulagu Khan hadde tatt størstedelen av den mongolske hæren med seg tilbake til Mongolia på grunn av Möngke Khan's død. Kitbuga ble dermed nødt til å møte mamelukkene med en svært begrenset hærstyrke.

Forløp

Mamelukkenes hærfører Baibars hadde lagt en felle. Han hadde skjult en del av sitt kavaleri bak noen høyder. Baibars var i baktroppen av hæren som satte ut mot de mongolske soldatene. De lot som om de trakk seg tilbake, og hadde mongolene bak seg. Da de passerte høydene dukket arabernes kavaleri opp bak dem, og overraskelsesmomentet ble avgjørende.
Slaget endte, etter store tap på begge sider, med seier til mamelukkene.
Grunner til at mongolene tapte kan ha vært mamelukkenes tunge kavaleri, og at den mongolske styrken var sterkt redusert etter at Hülegü Khan dro tilbake til Mongolia.

Vurdering

Mongolene hadde blitt beseiret flere ganger før, men da hadde de alltid vendt tilbake for å hevne sitt nederlag. Etter Ayn Jalut var de ikke i stand til å gjøre det. Året etter dette slaget ble mongolene nødt til å trekke seg helt ut fra Syria, mens Mamelukk-sultanatet under den nye sultanen Baibars ekspanderte nordover og erobret de siste korsfarerstatene i 1291.
Den mongolske ilkhanat-khanen Hülegü fikk da ikke sjansen til å rykke inn i Egypt, og selv om khanatet han opprettet i Persia var i stand til å beseire mamelukkene i senere ekspedisjoner mot Palestina og Syria, som de okkuperte en kortere periode i 1300, ble Ayn Jalut det sørvestligste punktet i mongolenes erobringer.
Ståltråd

Ståltråd er tynne tråder av stål.

Framstilling

Stålet har nesten ren perlittisk eller nesten-perlittisk mikrostruktur. Perlitt framkommer ved langsom nedkjøling av austenittisk stål med 0,75-0,86 prosent karbon. Ved å varme opp igjen stålet til om lag 950 grader, og bråkjøle det øker en bruddstyrken i perlitten betydelig. En oppnår da at kornstrukturen blir mye finere. Ved gjentatte oppvarminger kan en forbedre kornstrukturen videre.
Trådene renses så i flere syrebad for å få bort overflateforurensinger.
Trådene trekkes så til tynne tråder. De trekkes gjennom stadig tynnere hull slik at det til sist kommer ut i den ønskede tykkelsen og lengden. Trekkingen medfører at stålet avgir varme. For å unngå at trekkingen fra tykke til tynne tråder blir gjort ved for høye temperaturer, kjøles de ned før de trekkes videre. Kaldtrekkingen styrker perlitten ved forbedring av lamellestrukturene, gir delvis kjemisk nedbryting av sementitt, og en overgang fra krystallinsk til amorf sementitt.
For bruke i korrosive miljøer går trådene gjennom et blybad for å få bort overflateforurensing og for at galvaniseringen skal feste seg skikkelig. Trådene blir galvanisert, vanligvis ved at trådene trekkes gjennom sink.
Til slutt blir det gjort dimensjonskontroll, kontroll om det er sprekker ved bruk av magnetfelt, og mekanisk testing.

Egenskaper

Trådene er lett bøyelige og strekksterke, og lar seg rette ut og bøyes på nytt en del ganger. Når den ryker etter slik bøying er det på grunn av lavsyklusutmatting. Brukt som enkelttråder kan de være enkle å skjøte, men i sammensatte produkter som ståltau kan det være svært vanskelig.
Kaldtrukne perlittråder kan ha flytegrenser på flere gigapascal. Det gjør perlitt til et av de sterkeste konstruksjonsmaterialer vi har. Maksimal strekkstyrke er funnet å være over 6 GPa. Selv om perlitt brukes i mange tekniske anvendelser, er opprinnelsen til den ekstreme styrken dårlig forstått.
Egenskaper kan tilpasses ved legeringer. Styrkemessig kan ståltrådene ha hele spekteret av styrke, som vanlig stål. Brukt i ståltau kan de ha bruddspenninninger over 2000MPa.

Bruksområder

Ståltråd brukes blant annet til ståltau, spiker, stifter, binders, fjører i madrasser, hesjer, enkle gjerder, surringer og småreparasjoner av forskjellig slag. De kan også brukes til å lage stålull av. Ståltråd kalles ofte pianotråd, når de brukes til pianostrenger.
Oftest produseres trådene runde, men kan ha andre former, for eksempel til spiker- eller ståltauproduksjon.
I ståltau settes ståltrådene sammen til en kordel, der typisk 6-7 kordeler igjen settes sammen til et tau.
James M. Barry kraftverk

James M. Barry kraftverk er et varmekraftverk i Bucks ved Mobile-elva i Mobile County, delstaten Alabama i USA. Det har en installert produksjonskapasitet på 2.657 MW, fordelt på 7 turbiner. Brenselkilden er kull og naturgass. Operatør er energiselskapet Alabama Power, et heleid datterselskap av Southern Company.
Totale utslipp av CO₂ i 2007 var 12,8 mill tonn.
Järpås

Järpås er et tettsted i Lidköping kommune i Västra Götalands län i landskapet Västergötland i Sverige. I 2010 hadde tettstedet 795 innbyggere.
På stedet ligger Järpås kirke. Det er anlagt en badeland i Järpås hvor det kan svømmes og bades. Den ble innviet i 1953 av daværende landshövdingen Fritiof Domö.
Järpås har en idrettsklubb ved navn Järpås IS som ble grunnlagt den 24. april 1928. Klubben har først og fremst hatt fotball som sin virksomhet, men har også drevet friidrett, tennis, bordtennis, ishockey og bandy. Ungdomsseksjonen arrangerer hver år i august Järpås-cupen.
Google Street View

Tilgjengelighet

██ Gjeldende dekning
██ Planlagt dekning
██ Ingen dekning
Tripoli-traktaten

Tripoli-traktaten (Traktaten for fred og vennskap) var en fredstraktat i 1796 mellom Amerikas forente stater og Beyen og Barbareskkysten. Den ble signert ved Tripoli den 4. november, 1796 og ved Alger (for en tredjepartsgaranti) den 3. januar, 1797 av Joel Barlow, USAs forsoningsgeneral for Barbare-statene av Alger, Tripoli og Tunis. Traktaten ble brutt i 1801 av Pasha av Tripoli og omforhandlet i 1805 etter første Barbare-krig.
Norgesmesterskapet i orientering 1984

Norgesmesterskapet i orientering 1984 bestod av flere arrangementer som i 1984 kåret norgesmestere i orientering.
Hovedmesterskapet ble arrangert i Ringerike 15.-16. september. Kongepokalene ble vunnet av Ragnhild Bratberg og Tore Sagvolden.
Lasiosynidae

Utseende

Middelsstore til ganske store (6 - 34 millimeter), avlange biller. Antennene var lange og tynne, hodet med nokså store fasettøyne. Pronotum var mye smalere enn dekkvingene, mer elelr mindre firkantet. Dekkvingene var avsmalnende bakover, kunne ha markerte punktrader. Beina var slanke.

Utbredelse i tid og rom

Gruppen er kjent fra Jura- og Kritt-tidene, mellom 202 og 112 millioner åt før nåtid. Den er funnet på en rekke ulike lokaliteter i Asia og Europa.
Eliteserien i bandy for herrer 2013/14

Eliteserien i bandy for herrer 2013/14 var det øverste nivået i norsk bandy sesongen 2013/14. Serien varte fra 8. november 2013 til 12. februar 2014. Vinneren av seriespillet, Stabæk ble kåret til seriemester, og eliteserien var dessuten grunnlaget for sluttspillet om norgesmesterskapet.
De to dårligst plasserte lagene i serien måtte spille kvalifisering mot de to beste lagene i den nest øverste divisjonen om retten til å få spille i eliteserien i 2014/15.
Pseudopsinae

Utseende

Små (gjerne 3-5 millimeter), litt flate kortvinger, kroppen gjerne forholdsvis bred. Kroppen er fint hårete, matt og kraftig punktert. Pronotum og dekkvingene har ofte skarpe lengderibber. Både hodet og kroppen har enkelte korte, klubbeformede børster. Hodet er forholdsvis stort og bredt, det har et par små groper som kan minne om punktøyne (ocelli) men ikke er det. Fasettøynene er middels store. Kjevene (mandiblene) er fremoverrettede, lange og sigdformede. De er gjerne asymmetriske. Pronotum er bredere enn langt, ytterkanten kan være fint tannet eller ha én enkelt utstikkende tann. Disse billene kan minne om punktøyekortvinger (Omaliinae) men er ikke i nært selkt med disse, trolig mer beslektet med Staphylininae og Paederinae.

Levevis

Både voksne biller og larver lever på bakken.
De er blant annet funnet i strølaget i skog og mellom flomrusk ved elver. Kjevene viser at de er rovdyr.
Prismognathus siniaevis

Utseende

Hannen er en middelsstor (20-30 millimeter), blank, brun hjortebille. Kjevene er knivformede, sagtakkede på innersiden, oppoverbøyde sett fra siden med en kraftig tann i spissen, vanligvis lengre enn hodet. Hos denne arten er kjevene forholdsvis lange, krumme i spissen. Det er et spisst, utstående "horn" foran hvert fasettøye. Kroppen er halvblank, knapt synlig punktert.

Levevis

Larvene utvikler seg i råtne trestammer.

Utbredelse

Arten er utbredt i det nordlige Vietnam.